ลุงกลับมาก่อน สาวสวยปั๊มหัวใจยื้อชีวิต ลุงสุพรรณฯโดนเก๋งชนดับ
เครดิตภาพจาก มูลนิธิเสมอกัน กู้ภัยสุพรรณบุรี,สาวสวยนิรนามเร่งปั๊มหัวใจ หวังช่วยยื้อชีวิตลุงใบ้ชาวสุพรรณฯ ถูกรถชนจักรยานขณะปั่นออกมาซื้อข้าว บนถนนสายดงขี้เหล็ก-สามชุก แต่สุดท้ายก็เสียชีวิตในที่สุด,เมื่อเวลา 18.30 น. วันที่ 23 เม.ย. ร.ต.อ.ไพบูลย์ เนียมทอง รอง สว.(สอบสวน) สภ.ศรีประจันต์ จ.สุพรรณบุรี ได้รับแจ้งมีอุบัติเหตุรถยนต์เก๋ง ชนกับรถจักรยานที่สะพานข้ามคลองบ้านดอนลาน ถนนสายดงขี้เหล็ก-สามชุก หมู่ 2 ต.วังหว้า อ.ศรีประจันต์ มีผู้ได้รับบาดเจ็บอาการสาหัส จึงเดินทางรุดไปตรวจสอบที่เกิดเหตุพร้อมด้วยมูลนิธิกู้ภัยเสมอกัน,พบรถยนต์เก๋ง นิสสัน ซันนี่ นีโอ สีเทา หมายเลขทะเบียน ษอ 8253 กทม. กระจกหน้ารถแตก โดยมี น.ส.กรรณิการ์ ชาวลุ่มบัว อายุ 34 ปี ชาวบ้าน หมู่ 9 ต.บ้านโพธิ์ อ.เมืองสุพรรณบุรี เป็นพนักงานเทศบาล ต.ทุ่งคลี ยืนรอเจ้าหน้าที่ด้วยอาการตกใจ ห่างไปเล็กน้อย พบจักรยานปั่น 2 ล้อ ล้มอยู่ไหล่ทาง มีร่างผู้ได้รับบาดเจ็บ คือ นายเสน่ห์ กรุทวงษ์ อายุ 63 ปี ชาวบ้าน หมู่ 4 ต.บ้านกร่าง ศีรษะแตกเลือดไหลนองพื้น หลังเกิดเหตุ มีหญิงสาวหน้าตาดี ยังไม่ทราบว่าเป็นผู้ใด มาช่วยปั๊มหัวใจผู้บาดเจ็บระหว่างรอเจ้าหน้าที่กู้ภัยเดินทางมา จากนั้นจึงนำส่ง รพ.ศรีประจันต์ แต่เสียชีวิตในเวลาต่อมา,สอบสวนเบื้องต้นทราบว่า นายเสน่ห์ ผู้ตายเป็นคนใบ้ ได้ปั่นจักรยานไปซื้อกับข้าว ขณะจะข้ามถนนเพื่อข้ามสะพาน ได้ตัดหน้าอย่างกระชั้นชิด ทำให้เบรกไม่ทัน รถเก๋ง ที่ น.ส.กรรณิการ์ ขับกลับจากทำงาน ชนเข้าอย่างจัง จนเสียชีวิตดังกล่าว โดยหลังเกิดเหตุ ชาวบ้านต่างชื่นชมสาวสวยหน้าตาดี เสื้อขาวที่ขับรถผ่านมาแล้วลงมาช่วยปั้มหัวใจคนเจ็บ คาดว่าน่าจะผ่านการฝึกอบรมมา หรือทำงานเกี่ยวข้องกับด้านการแพทย์มาก่อน เป็นภาพที่เห็นแล้วน่าประทับใจอย่างมาก.
สาวสวยนิรนามเร่งปั๊มหัวใจ หวังช่วยยื้อชีวิตลุงใบ้ชาวสุพรรณฯ ถูกรถชนจักรยานขณะปั่นออกมาซื้อข้าว บนถนนสายดงขี้เหล็ก-สามชุก แต่สุดท้ายก็เสียชีวิตในที่สุด
รถเก๋งชนจักรยาน,ลุงสุพรรณบุรี,ปั๊มหัวใจ,ช่วยชีวิต,สาวสวย,ข่าวทั่วไป